**Ossi Ikonen** (s. 4. maaliskuuta 1990 Toivakka) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa.

Ura
---

### Seuraura

Ikonen on JYPin kasvatti. Hän toimi kaudella 2006–2007 joukkueen B-nuorten varakapteenina ja voitti Suomen-mestaruuden. Kaudeksi 2009–2010 Ikonen teki kolmivuotisen sopimuksen Mestis-joukkue D Teamin kanssa. Hän pelasi joukkueessa seitsemän ottelua sekä runkosarjassa että pudotuspeleissä yhteistehoin 1+1=2 ja voitti kauden päätteeksi Mestis-hopeaa. Suurimman osan runkosarjastaan Ikonen pelasi kuitenkin vielä JYPin A-nuorissa, joiden varakapteenina hän toimi. Ikonen oli tehoilla 13+8=21 joukkueen tehokkain puolustaja ja kolmanneksi paras maalintekijä Juuso Mörskyn kanssa. Hän voitti koko A-nuorten SM-liigan puolustajien maalipörssin.

Varsinainen Mestiksen tulokaskausi 2010–2011 toi Ikoselle 27 runkosarja- ja kahdeksassa playoff-ottelussa tehot 2+6=8. Hän voitti kauden päätteeksi Mestis-pronssia. Ikonen pelasi kauden aikana myös yhdeksän runkosarjaottelua JYPin A-nuorissa. Kaudeksi 2011–2012 D Teamin nimi vaihtui JYP-Akatemiaksi. Ikonen nimettiin joukkueen varakapteeniksi. Hän oli tehoilla 5+13=18 joukkueen paras syöttäjä, tehokkain puolustaja sekä kolmanneksi paras pistemies. Ikonen sijoittui Mestiksen puolustajien pistepörssissä kymmenenneksi Kiekko-Vantaan Saku Salmelan ja Jukurien Ilkka Kallioisen kanssa. Hänet nostettiin JYPin SM-liigajoukkueen kokoonpanoon ensimmäisen kerran 27. tammikuuta 2012 vierasotteluun Tapparaa vastaan. Ikonen merkittiin liigadebyytissään ykköspuolustajapariin Kalle Koskisen viereen. Hän sai ottelussa jääaikaa 16.46 minuuttia. Ikonen sai myös syöttöpisteen Éric Perrinin tekemään maaliin sekä neljä jäähyminuuttia.

Toukokuussa 2012 Ikonen teki vuoden mittaisen jatkosopimuksen JYP-Akatemian kanssa. Hän oli kaudella 2012–2013 taas joukkueen tehokkain puolustaja tehoilla 2+16=18. Ikonen pelasi kauden aikana myös neljä SM-liigaottelua ja edusti JYPiä myös kahden European Trophy -ottelun verran. JYP-Akatemian Mestis-kauden päätteeksi hän siirtyi loppukaudeksi Kazakstanin mestaruussarjassa pelaavan Beibarys Atıraw’n riveihin. Ikonen voitti siellä kauden päätteeksi hopeaa. Kaudeksi 2013–2014 hän siirtyi vuoden mittaisella sopimuksella samassa liigassa pelaavaan Irtyš Pavlodariin. Ikonen oli koko Kazakstanin liigan kevään 2014 pudotuspelien tehokkain puolustaja tehoilla 2+11=13. Hän jakoi myös tehotilaston voiton Arlan Kokshetaun Dušan Devečkan kanssa lukemalla +10. Ikonen voitti kauden päätteeksi Kazakstanin-mestaruuden. Hän edusti Pavlodaria kauden aikana myös Continental Cupissa.

Kaudeksi 2014–2015 Ikonen palasi Mestikseen ja siirtyi vuoden mittaisella sopimuksella KooKoohon. Hän jakoi kevään 2015 pudotuspelien puolustajien maalipörssin voiton neljällä osumallaan joukkuetoverinsa Jarno Lippojoen kanssa ja voitti kauden päätteeksi Mestis-hopeaa. Ikonen valittiin sarjan toiseen tähdistökentälliseen. Kauden 2015–2016 kynnyksellä Ikonen siirtyi marraskuun maaottelutaukoon asti kestäneellä sopimuksella Mestiksen nousijajoukkue Kokkolan Hermeksen riveihin. Tämän jälkeen hänen sopimustaan jatkettiin kauden loppuun. Ikonen oli joukkueen kolmanneksi paras pistemies Teemu Hutun kanssa sekä tehokkain puolustaja tehoilla 6+29=35, joilla hän sijoittui Mestiksen puolustajien pistepörssissä kolmanneksi. Kevään 2016 pudotuspeleissä Ikonen jakoi Hermeksen sisäisen tehotilaston voiton Nico Lehdon kanssa lukemalla +5. Hänet valittiin kauden päätteeksi Mestiksen toiseen tähdistökentälliseen.

Kaudeksi 2017–2018 Ikonen palasi 1+1-vuotisella SM-liigasopimuksella kasvattajaseuraansa JYPiin. Hän teki liigauransa avausmaalin runkosarjan toisella kierroksella 9. syyskuuta 2017 vieraissa Helsingin IFK:ta vastaan. Kaikkiaan Ikosen ensimmäinen kokonainen SM-liigakausi toi 59 runkosarjaottelussa tehot 3+8=11 ja kuudessa playoff-ottelussa tehot 1+1=2. Mestarien liigassa hän teki 12 ottelussa yhden syöttöpisteen. Ikonen voitti CHL:n mestaruuden. Maaliskuussa 2018 hän teki kaksivuotisen jatkosopimuksen JYPin kanssa.

Loppukesällä 2019 Ikonen kärsi omien sanojensa mukaan mm. huimauksesta ja voimien heikkenemisestä jaloissa. Tutkimusten jälkeen hänellä diagnosoitiin MS-tauti. Ikonen ei pelannut alkukaudella 2019–2020 JYPissä otteluakaan ja hän harjoitteli yksin, kunnes päästyään takaisin joukkueharjoituksiin lokakuun 2019 lopulla seura lainasi Ikosen ensin kahden ottelun ajaksi Pelicansiin. Tämän jälkeen hänen sopimustaan jatkettiin marraskuun loppuun. Joulukuun alussa Ikosen lainasopimusta jatkettiin jälleen vuoden 2019 loppuun saakka. Tammikuussa 2020 hän siirtyi kuukauden mittaisella lainasopimuksella Saimaan Palloon paikkaamaan loukkaantumisia, kun joukkueelta oli sivussa Mário Grman, Markus Kojo ja Jere Sneck. Kymmenen siellä pelatun ottelun jälkeen helmikuussa Ikonen palasi JYPin vahvuuteen. Vain kahden siellä pelatun ottelun jälkeen hän siirtyi jo kauden neljänteen SM-liigaseuraansa tehtyään siirtorajan kynnyksellä kevääseen 2022 ulottuvan sopimuksen Hämeenlinnan Pallokerhon kanssa. Ikosesta tuli SM-liigan historian kaikkien aikojen ensimmäinen neljää seuraa yhden kauden aikana edustanut pelaaja. Kaudella 2020–2021 hän teki SM-liigan yhden kauden maaliennätyksensä kuudella osumallaan. Marraskuussa 2021 Ikonen teki HPK:n kanssa vuoden mittaisen jatkosopimuksen.

Marraskuussa 2022 Ikonen teki HPK:n kanssa vuoden mittaisen jatkosopimuksen. Jo helmikuussa 2023 hänen sopimustaan jatkettiin vuodella kevääseen 2025 saakka.

### Maajoukkueura

Ikonen on pelannut kolme nuorten ja neljä poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | JYP | A-SM | 2 | 0 | 0 | 0 | 2 | – | – | – | – | – |
| 2008–2009 | JYP | A-SM | 36 | 3 | 2 | 5 | 64 | – | – | – | – | – |
| 2009–2010 | JYP **(A)** | A-SM | 34 | 13 | 8 | 21 | 50 | – | – | – | – | – |
|  | D Team | Mestis | 7 | 1 | 0 | 1 | 2 | 7 | 0 | 1 | 1 | 4 |
| 2010–2011 | JYP | A-SM | 9 | 4 | 2 | 6 | 6 | – | – | – | – | – |
|  | D Team | Mestis | 27 | 1 | 5 | 6 | 74 | 8 | 1 | 1 | 2 | 0 |
| 2011–2012 | JYP-Akatemia **(A)** | Mestis | 45 | 5 | 13 | 18 | 36 | – | – | – | – | – |
|  | JYP | SM-liiga | 1 | 0 | 1 | 1 | 4 | – | – | – | – | – |
| 2012–2013 | JYP-Akatemia **(A)** | Mestis | 44 | 2 | 16 | 18 | 40 | – | – | – | – | – |
|  | JYP | SM-liiga | 4 | 0 | 0 | 0 | 0 | – | – | – | – | – |
|  | Beibarys Atıraw | Kazakstan | 5 | 0 | 2 | 2 | 2 | 14 | 1 | 2 | 3 | 9 |
| 2013–2014 | Irtyš Pavlodar | Kazakstan | 44 | 6 | 12 | 18 | 48 | 13 | 2 | 11 | 13 | 8 |
| 2014–2015 | KooKoo | Mestis | 43 | 8 | 10 | 18 | 16 | 19 | 3 | 4 | 7 | 18 | Kakkostähdistö |
| 2015–2016 | Hermes | Mestis | 47 | 6 | 29 | 35 | 64 | 7 | 1 | 3 | 4 | 16 | Kakkostähdistö |
| 2016–2017 | Hermes | Mestis | 48 | 3 | 17 | 20 | 47 | 6 | 0 | 6 | 6 | 27 |
| 2017–2018 | JYP | SM-liiga | 59 | 3 | 8 | 11 | 20 | 6 | 1 | 1 | 2 | 0 |
| 2018–2019 | JYP | SM-liiga | 57 | 4 | 4 | 8 | 22 | 3 | 0 | 1 | 1 | 0 |
| 2019–2020 | JYP | SM-liiga | 2 | 0 | 0 | 0 | 2 | – | – | – | – | – |
|  | Pelicans | SM-liiga | 18 | 0 | 6 | 6 | 14 | – | – | – | – | – |
|  | SaiPa | SM-liiga | 10 | 0 | 4 | 4 | 4 | – | – | – | – | – |
|  | HPK | SM-liiga | 12 | 0 | 2 | 2 | 2 | – | – | – | – | – |
| 2020–2021 | HPK | SM-liiga | 52 | 6 | 4 | 10 | 12 | – | – | – | – | – |
| 2021–2022 | HPK | SM-liiga | 58 | 1 | 7 | 8 | 12 | 2 | 0 | 1 | 1 | 0 |
| 2022–2023 | HPK | SM-liiga | 57 | 3 | 4 | 7 | 24 | – | – | – | – | – |
| 2023–2024 | HPK | SM-liiga | 42 | 0 | 3 | 3 | 16 | – | – | – | – | – |
| 9 kautta | yhteensä | SM-liiga | 372 | 17 | 43 | 60 | 132 | 11 | 1 | 3 | 4 | 0 |
| 7 kautta | yhteensä | Mestis | 261 | 26 | 90 | 116 | 279 | 47 | 5 | 15 | 20 | 65 |
| 2 kautta | yhteensä | Kazakstan | 49 | 6 | 14 | 20 | 50 | 27 | 3 | 13 | 16 | 17 |

Lähteet
-------

* Ossi Ikonen The Internet Hockey Databasessa (englanniksi)
* Ossi Ikonen Eurohockey-sivustolla (englanniksi)
* Ossi Ikonen *Elite Prospects*. Everysport Media Group AB.  (englanniksi)

### Viitteet

1. ↑  JYP Jyväskylä Twitterissä *twitter.com*.  28.9.2019. JYP Jyväskylä Oy. Viitattu 13.2.2020.
2. ↑  D Team julkisti sopimuksia – Asplund Jyväskylään *Jatkoaika.com*.  19.3.2009. Jatkoaika r.y. Viitattu 4.2.2012.
3. ↑  Elite Prospects - JYP U20 *eliteprospects.com*. Everysport Media Group AB. Viitattu 28.3.2019. (englanniksi)
4. 1 2 3 4 5 6 7  Ossi Ikonen *Elite Prospects*. Everysport Media Group AB.  (englanniksi)
5. ↑  JYP-Akatemialle sopimuksia ja kapteenisto *Jatkoaika.com*.  11.9.2011. Jatkoaika r.y. Viitattu 4.2.2012.
6. ↑  Elite Prospects - JYP-Akatemia *eliteprospects.com*. Everysport Media Group AB. Viitattu 28.3.2019. (englanniksi)
7. ↑  Elite Prospects - Mestis Stats 2011-2012 *eliteprospects.com*. Everysport Media Group AB. Viitattu 28.3.2019. (englanniksi)
8. ↑  Linna, Tapani: Ei turhaan liigan eliittiä! *ksml.fi*.  27.1.2012. Keski-Suomen Media Oy. Viitattu 27.4.2021.
9. ↑  Tilastot – Liiga *liiga.fi*.  27.1.2012. Jääkiekon SM-liiga Oy. Viitattu 4.2.2012.
10. ↑  Määttä, Markus: Perrin esitteli maalishow'n Hakametsässä *yle.fi*.  27.1.2012. TAMPERE:  Yleisradio Oy. Viitattu 27.4.2021.
11. ↑  JYP-Akatemialla selvät sävelet tulevalle kaudelle *Jatkoaika.com*.  31.5.2012. Jatkoaika r.y. Viitattu 2.1.2013.
12. ↑  Elite Prospects - JYP-Akatemia *eliteprospects.com*. Everysport Media Group AB. Viitattu 28.3.2019. (englanniksi)
13. ↑  Ossi Ikonen loppukaudeksi Kazakstanin pääsarjaan JYP-Akatemia.  Arkistoitu 30.5.2013. Viitattu 12.6.2013.
14. ↑  Nikkila and Ikonen sign one year deal with Pavlodar  12.6.2013. BALTIC SPORTS AGENCY.  Arkistoitu 4.3.2016. Viitattu 12.6.2013. (englanniksi)
15. ↑  Elite Prospects - Kazakhstan Stats 2013-2014 *eliteprospects.com*. Everysport Media Group AB. Viitattu 28.3.2019. (englanniksi)
16. ↑  Elite Prospects - Kazakhstan Stats 2013-2014 *eliteprospects.com*. Everysport Media Group AB. Viitattu 28.3.2019. (englanniksi)
17. ↑  KooKoolle pakkivahvistus Kazakstanista *Jatkoaika.com*.  22.7.2014. Jatkoaika r.y. Viitattu 11.8.2014.
18. ↑  KooKoo-tähti Mestiksen palkintorohmuna *Jatkoaika.com*.  29.4.2015. Jatkoaika r.y. Viitattu 2.5.2015.
19. ↑  Ikonen vahvistamaan Hermeksen takalinjoja *Jatkoaika.com*.  8.9.2015. Jatkoaika r.y. Viitattu 20.9.2015.
20. ↑  Ikonen jatkaa Hermeksessä *Jatkoaika.com*.  6.11.2015. Jatkoaika r.y. Viitattu 15.11.2015.
21. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 28.3.2019. (englanniksi)
22. ↑  Elite Prospects - Hermes *eliteprospects.com*. Everysport Media Group AB. Viitattu 28.3.2019. (englanniksi)
23. ↑  Mestis palkitsi parhaansa – Palve palkintorohmuna *Jatkoaika.com*.  29.4.2016. Jatkoaika r.y. Viitattu 2.5.2016.
24. ↑  JYP jatkosopimuksiin Kuukan ja Olkinuoran kanssa – puolustukseen paluumuuttaja Mestiksestä *Jatkoaika.com*.  4.5.2017. Jatkoaika r.y. Viitattu 4.5.2017.
25. ↑  Otteluseuranta *liiga.fi*.  9.9.2017. Jääkiekon SM-liiga Oy. Viitattu 10.9.2017.
26. ↑  JYP solmi jatkosopimuksia puolustajilleen – Ikonen ja Lindroos jatkavat Jyväskylässä *Jatkoaika.com*.  11.3.2018. Jatkoaika r.y. Viitattu 12.3.2018.
27. ↑  Savolainen, Samuel: Ammattijääkiekkoilijalla todettiin MS-tauti, mutta ura jatkuu edelleen *kouvolansanomat.fi*.  19.6.2023. Kaakon Viestintä Oy. Viitattu 2.1.2020.
28. ↑  Ossi Ikonen kahden ottelun lainapestillä Pelicansiin *pelicans.fi*.  29.10.2019. Lahden Pelicans Oy. Viitattu 2.1.2020.
29. ↑  Ossi Ikonen jatkaa marraskuun ajan Lahden Pelicansissa *jypliiga.fi*.  4.11.2019. JYP Jyväskylä Oy. Viitattu 2.1.2020.
30. ↑  Ossi Ikosen lainaa jatkettu kuukaudella *pelicans.fi*.  2.12.2019. Lahden Pelicans Oy. Viitattu 2.1.2020.
31. ↑  Ossi Ikosen lainakierros jatkuu – uusi osoite Lappeenrannassa *Jatkoaika.com*.  2.1.2020. Jatkoaika r.y. Viitattu 2.1.2020.
32. ↑  Ossi Ikonen palaa JYPin riveihin *jypliiga.fi*.  3.2.2020. JYP Jyväskylä Oy. Viitattu 3.2.2020.
33. ↑  Hurmerinta, Eero: Ossi Ikonen siirtyy HPK:n riveihin − tekee samalla Liiga-historiaa *Jatkoaika.com*.  13.2.2020. Jatkoaika r.y. Viitattu 13.2.2020.
34. ↑  Seppä, Lassi: HPK solmi kolme jatkosopimusta ensi kaudeksi − Nenonen jatkaa pidempään *Jatkoaika.com*.  18.11.2021. Jatkoaika r.y. Viitattu 19.11.2021.
35. ↑  Perälä, Joni: HPK:n konkareille jatkosopimuksia – Antti Pihlström ja Ossi Ikonen pelaavat Hämeenlinnassa ensi kaudellakin *Jatkoaika.com*.  8.11.2022. Jatkoaika r.y. Viitattu 8.11.2022.
36. ↑  HPK:lle useita jatkosopimuksia: Toivola, Reini, Savolainen ja Ikonen – myös nuoret maalivahtilupaukset jatkavat *hpk.fi*.  25.3.2023. HPK Liiga Oy. Viitattu 26.2.2023.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen